text: 34.000 gæster. Kun én blev sendt på hospitalet
  03 juni 2015 kl. 18.49
  Jelling Musikfestival havde i år et akutberedskab. Og det viste sig at være en succes.
  Akutberedskabet var et samarbejde mellem Røde Kors´ samaritter tjeneste, festivalens egne frivilligt praktiserende læger og Region Syddanmark.
  - Det er gået over al forventning, siger Peter Tanghus, sikkerhedsansvarlig for Jelling Musikfestival.
  Alle behandlinger blev afsluttet på stedet, med undtagelse af en enkelt, der blev sendt videre til hospitalet, fortæller Peter Tanghus.
  Jelling Musikfestival vil nu viderebringe de gode erfaringer til andre festivaller.
  